Jores Okore vil væk fra FC København til sommer, og midtstopperen fortæller, at der arbejdes på en løsning.

Jores Okore kom sidste sommer til FC København, hvor midtstopperen skulle have karrieren på ret køl, men sådan er det ikke gået i hovedstadsklubben.

Okore har de sidste kampe endda været vraget fra truppen, og den 24-årige forsvarer fastslår, at han vil væk til sommer.

- Der er ingen grund til at udtage mig, hvis jeg alligevel ikke skal spille en rolle på holdet fremover, så det er årsagen, siger Okore til BT.

- Jeg bruger min tid på at give den gas på træningsbanen og gør de ting, jeg skal, så jeg kan holde mig i så god form som muligt, så på den måde har jeg det fint og er afklaret med situationen.

- Og den er, at jeg skal væk og kigge andre veje end FCK. Jeg vil gerne vide, at jeg er en af de første brikker på holdet, og det kunne Ståle ikke love mig, så derfor er jeg nødt til at kigge nogle andre veje, og vi er ved at få det løst.

Jores Okore siger videre til BT, at både en lejeaftale, et salg og en ophævelse er i spil, men at han ikke vil foretrække en lejeaftale, for han vil videre permanent.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)